Bunkface

Kugiran **Bunkface** ialah sebuah kumpulan muzik punk rock Malaysia yang diasaskan di Klang, Selangor, pada tahun 2005, terdiri daripada penyanyi utama dan pemain gitar Sam Baharom, pemain gitar bes serta penyanyi latar Youk (Farouk Jaafar), pemain gitar utama Paan (Ahmad Farhan), dan pemain dram Biak. Biak kemudiannya digantikan dengan Ejam Coda. Bunkface mula mencapai populariti melalui lagu dalam EP Lesson of the Season mereka iaitu Silly Lily dan Situasi. Semua peminat mereka digelar *Bunker*.

## Sejarah

### Asal-usul dan penubuhan
Bunkface ditubuhkan pada tahun 2006 oleh empat sekawan yang bersekolah di SMK Sri Andalas, Klang, Selangor. Mereka pada mulanya mengadakan sesi jamming secara santai sebelum memutuskan untuk menubuhkan kumpulan muzik. Nama "Bunkface" diilhamkan daripada tajuk lagu "Crazy Amanda Bunkface" oleh kumpulan Sum 41, yang dicadangkan oleh bekas pemain dram mereka, Biak.

Pada Mac 2006, Bunkface meraih perhatian dengan memenangi tempat pertama dalam pertandingan **Band Rakan Seni Budaya** anjuran Universiti Malaya. Pertandingan ini disokong oleh majalah muzik ROTTW, yang menjadi platform pertama memperkenalkan nama mereka di media. Tidak lama selepas itu, Bunkface menyertai komuniti muzik dalam talian **Demoplanet.tv** untuk menghasilkan video muzik pertama mereka. Nama mereka mula meniti di bibir peminat apabila mereka menyertai pertandingan realiti muzik **Blast Off** pada tahun yang sama.

### 2007: EP Pertama - ''Lesson of the Season''
Pada Disember 2007, Bunkface melancarkan EP pertama mereka, *Lesson of the Season*, yang mengandungi enam lagu berbahasa Inggeris dengan genre pop-punk dan rock alternatif. Lagu hit "Silly Lily" daripada EP ini menduduki tangga teratas carta **hitz.fm Malaysian Top Ten** selama 8 minggu dan **Fly.fm Campur Chart** selama 10 minggu. Lagu Melayu pertama mereka, "Situasi," berjaya menduduki tangga #1 di carta '''XFresh FM** dan mencapai tangga #3 di [[**Carta Era FM]]** selama 3 minggu. Kejayaan ini melonjakkan populariti Bunkface ke seluruh negara.

=== 2009: Anugerah dan Persembahan Antarabangsa ===
Pada tahun 2009, Bunkface memenangi tiga anugerah utama di [[Anugerah Shout!]] anjuran [[8TV]], termasuk Rockstar, Break Out, dan The Ultimate Shout! Award. Kejayaan ini menarik perhatian penganjur **One Movement For Music Perth (OMFM)** di Australia, yang menjemput mereka membuat persembahan pada Oktober 2009. Ini menandakan penampilan antarabangsa pertama Bunkface.

=== 2010: Album ''Phobia Phoney, Through My Window'' ===
Pada Mac 2010, Bunkface melancarkan album penuh pertama mereka, ''Phobia Phoney'', yang memuatkan 10 lagu, termasuk single popular seperti "Situasi," "Revolusi," "Prom Queen," dan "Soldier."Bunkface menyertai kempen Everyone Connects anjuran [[Telekom Malaysia|TM]] dan menyanyikan lagu "[[Through My Window]]" yang disiarkan dalam iklan radio dan TV kempen tersebut. Lagu ini mula diperdengarkan ke udara dalam bentuk lagu misteri yang diedarkan ke semua stesen radio di negara. Misteri ini menimbulkan tanda tanya di kalangan orang awam mengenai siapa penyanyinya dan apakah tujuan lagu ini dimainkan. Populariti kumpulan Bunkface melonjak setelah didedahkan identiti mereka selaku penyanyi lagu tersebut. Ketika ini, bilangan peminat lagu "Through My Window" yang mendaftar di [[Facebook]] mencecah 17,000 orang di samping namanya disebut lebih 3.7 juta kali dan lebih 6,600 muat naik video and audio di laman sosial tersebut. Acara nyanyian beramai-ramai Everyone Connects yang turut mengetengahkan lagu "Through My Window" diadakan di [[Jalan Bukit Bintang]] pada 21 November 2009. Band indie lain yang turut serta dalam konsert gemilang itu ialah Rock N Roll John, Marionexxes, Maddame, Basolaye dan The Rodeo.

=== Pengiktirafan antarabangsa dan projek sampingan ===
Bunkface mewakili Malaysia dalam acara **MTV World Stage Live in Malaysia 2010** yang diadakan pada 31 Julai 2010 di Surf Beach, Sunway Lagoon, Selangor, berkongsi pentas dengan artis antarabangsa seperti Katy Perry, Tokio Hotel dan Wonder Girls.

Kemudian, Sam, vokalis Bunkface, menubuhkan projek sampingan yang dipanggil **The Azenders** pada pertengahan 2010 bersama rakan dari kumpulan lain seperti Izal (bass, dari One Buck Short), Ajam (synth/strings, dari Dichi Michi) dan Kudut (dram dari Robot Asmara). Mereka telah mengeluarkan single pertama mereka, “Ladies & Gentlemen”, serta lagu berbahasa Melayu “Peribadi”.

=== 2011–2013: ''Panik'', Kontroversi, dan Jelajah Antarabangsa ===
Pada September 2011, Bunkface melancarkan single "Panik," yang diharamkan oleh stesen radio RTM kerana dianggap kontroversial berikutan penggunaan perkataan "Reformasi" dalam liriknya. Namun, hal ini tidak menghalang mereka untuk meneruskan aktiviti seni.  

Mereka turut membuat persembahan di **Hong Kong Asian Music Festival (HKAMF)**, mewakili Malaysia dan berjaya mara ke peringkat akhir serta menduduki tempat ketiga.  

**Hong Kong Asian Music Festival (HKAMF)** telah diadakan di Pusat Pameran & Konvensyen Hong Kong dan dianjurkan oleh [[IFPI]] Hong Kong, melibatkan enam negara Asia: [[China]], [[Taiwan]], [[Singapura]], [[Korea]], [[Malaysia]], serta tuan rumah [[Hong Kong]]. [[Jepun]] pada awalnya dijangka menyertai namun menarik diri kerana keadaan domestik selepas gempa bumi dan tsunami 2011. Dalam pusingan awal, Bunkface mempersembahkan lagu "Escape Dance" dan bersaing sengit dengan artis lain termasuk [[Wu Qiong]] (China), [[Kewei]] (Singapura), dan [[The Boss]] (Korea).  

Di peringkat akhir, peserta diminta mempersembahkan semula lagu popular antarabangsa pilihan masing-masing. Bunkface memilih lagu "We Are the Champions" oleh [[Queen]] dan meraih tempat ketiga keseluruhan hasil markah daripada juri. Penyertaan ini meletakkan nama Bunkface setanding dengan artis popular Asia lain, selain mengejutkan penonton, juri, dan penganjur IFPI dengan persembahan bertenaga mereka.  

Selain itu, Bunkface turut melancarkan album kedua mereka yang mengandungi 13 lagu, termasuk sembilan lagu Inggeris dan empat lagu Melayu. Mereka mengadakan konsert jelajah di Indonesia, termasuk di acara **Jakarta Urbanfest 2011** dan **Hard Rock Cafe Jakarta**, yang meningkatkan lagi populariti mereka di rantau Asia Tenggara.  

Bunkface juga menerima penghormatan khas apabila dijemput muncul dalam rancangan bual bicara popular Indonesia ''Bukan Empat Mata'', mempersembahkan single hit mereka "[[Situasi]]". Sebelum ini, hanya [[Siti Nurhaliza]] dan [[Amy Search]] yang pernah diundang ke rancangan tersebut. Jelajah mereka di Indonesia ditaja oleh [[AirAsia]] dan Jamu Mak Dara, yang turut menaja liputan media tempatan untuk aktiviti mereka di Jakarta.

=== **2014: Album *Malam Ini Kita Punya*** ===
Album ketiga Bunkface, [[Malam Ini Kita Punya]]'', dilancarkan pada Oktober 2014. Album ini mengandungi lagu-lagu seperti "Darah Muda" dan "Anugerah Syawal." Ia juga menandakan kerjasama pertama mereka dengan Sony Music Entertainment Malaysia. Pada tahun yang sama, Bunkface dipilih sebagai **DiGi x Deezer Spotlight Artiste of the Month**.''

=== **2015: Runut Bunyi *BoBoiBoy*** ===
Bunkface menyumbangkan dua runut bunyi untuk francais animasi [[BoBoiBoy]]: "Masih Di Sini" untuk ''  yang mendapat 25 juta tontonan dan "Dunia Baru" untuk ''BoBoiBoy Galaxy.'' Kedua-dua lagu ini popular di Malaysia dan Indonesia, mencatat lebih 32 juta tontonan di YouTube.

=== **2015: Bunkface di Festival Summer Sonic Jepun** ===
Pada tahun 2015, **Bunkface** menjadi salah satu kumpulan muzik dari Malaysia yang berjaya membuat persembahan di **Festival Summer Sonic** di Jepun. Penyertaan mereka dianggap sebagai pencapaian penting dalam kerjaya Bunkface, kerana ia menandakan kehadiran mereka di pentas antarabangsa serta membantu memperkenalkan muzik rock Malaysia kepada khalayak global.  

Festival Summer Sonic terkenal dengan barisan artis antarabangsa. Edisi-edisi terdahulu pernah menampilkan artis ternama seperti [[Guns N' Roses]], [[Taylor Swift]], [[Avenged Sevenfold]], [[Green Day]], [[My Chemical Romance]], [[Paramore]], [[John Legend]], dan [[Linkin Park]].  

Dalam edisi 2015, Bunkface berkongsi pentas dengan pelbagai artis terkenal dunia termasuk [[Ariana Grande]], [[Pharrell Williams]], [[Imagine Dragons]], [[The Script]], [[Carly Rae Jepsen]], [[Clean Bandit]], [[All Time Low]], dan [[Babymetal]]. Berdasarkan senarai rasmi Summer Sonic 2015, Bunkface turut tampil dalam segmen "Asian Calling" bersama kumpulan lain dari Asia Tenggara seperti Caracal (Singapura) dan The Steve McQueens (Singapura).

=== **2016: Bunkface X (Konsert 10 Tahun) dan MTV Europe Music Awards (EMA)** ===
Pada tahun 2016, Bunkface meraikan ulang tahun ke-10 mereka dengan mengadakan konsert khas **Bunkface X Live in Kuala Lumpur** yang berlangsung pada 24 Disember 2016 di Stadium Chin Woo. Konsert ini menjadi kerjasama antara label utama Universal Music Malaysia dan label mereka sendiri, Bunkface Production. Dalam acara itu, Bunkface melancarkan album kompilasi pertama mereka, **Bunkface X**, yang memuatkan lagu-lagu hits daripada EP dan tiga album terdahulu.

Tahun yang sama juga menyaksikan Bunkface menerima pengiktirafan antarabangsa apabila tercalon untuk **MTV Europe Music Awards (EMA) 2016** di bawah kategori **Best Southeast Asian Act**. Pencalonan ini mengukuhkan lagi kedudukan mereka sebagai salah satu kumpulan muzik terkemuka di rantau Asia Tenggara.

=== **2018: Lagu Tema Hari Kebangsaan** ===
Bunkface mencipta lagu tema Hari Kebangsaan 2018 bertajuk "Kita Punya Malaysia," ciptaan vokalis mereka, Sam. Lagu ini dipilih sendiri oleh Perdana Menteri [[Mahathir Mohamad]].

=== **2019: Album *POP* dan Jelajah Indonesia** ===
Pada tahun 2019, Bunkface melancarkan album keempat mereka bertajuk ''POP''. Mereka juga membuat persembahan di **Festival Road to Soundrenaline Indonesia** dan **Big Bang Festival Jakarta** di Indonesia.

=== **2022–2024: Konsert Mega dan Perancangan Terkini** ===
Pada 2022, berlangsung selama dua malam berturut-turut, konsert 15 tahun Bunkface! 15 Years Of Korang menyaksikan kehadiran lebih 10,000 peminat setia. Pada 2023, mereka menjayakan konsert **Bunkface Rock in Borneo** di Kota Kinabalu, Sabah.

Pada 2024, Bunkface mencipta sejarah dengan konsert solo di [[Dewan Filharmonik Petronas|Dewan Filharmonik Petronas]] (DFP)**, menampilkan 20 lagu hit mereka di hadapan lebih 1,000 penonton.

### '''Pencapaian dan Pengaruh'''
Bunkface dianggap sebagai salah satu kumpulan pop-punk paling berpengaruh di Malaysia. Dengan pelbagai pencapaian dalam dan luar negara, mereka terus membuktikan bakat dan kesungguhan mereka dalam industri muzik.

## Gaya muzik
Bunkface menyifatkan muzik mereka sebagai pop punk, dan mereka telah memetik Sum 41, Green Day, Blink 182, Fall Out Boy, The Offspring, Simple Plan, Good Charlotte dan Yellowcard sebagai pengaruh utama mereka.

## Ahli kumpulan

### Ahli terkini
* Sam Baharom - vokal/gitar
* Paan – gitar/vokal
* Youk – bes
* Biak - dram

### Bekas ahli
* Jabar - bes (2005-2006)
* YM Raja Azuan - keyboard (2005-2006)

### Ahli sessionist
* Ejam Coda - dram, perkusi (2008-2013)
* Gjie 6ixth Sense - keyboard, synth (2009-2011)
* Wawa Oh Chentaku - keyboard, synth (2010–2014)
* Wan 6ixth Sense - dram, perkusi (Bunk Not Dead Tour 2013)
* Ainol Ramli  -  dram, perkusi (2015-2022)
* Izzy Musa  -  keyboard, synth  (2017-2020)
* Ajam Dichi -  gitar irama, keyboard  (2016-kini)

## Diskografi

### EP
* *[[Lesson of the Season]]* (2007)

### Album studio
* *[[Phobia Phoney (album Bunkface)|Phobia Phoney]]* (2010)
* *[[Bunk Not Dead]]* (2012)
* *[[Malam Ini Kita Punya (album Bunkface)|Malam Ini Kita Punya]]* (2014)
* *[[Pop (album Bunkface)|POP]]* (2019)

### Album kompilasi
* *[[Bunkface X]]* (2016)

## Anugerah dan pencalonan

### 2011 Hong Kong Asia Music Festival
*Berjaya ke Final: Tempat ke-3*

### 2011 Komposer Muda Berbakat MACP
Menang: Sam (Komposer Muda)

### 2016 MTV Europe Music Awards
Bunkface tercalon dalam kategori Best SEA Artist at the MTV EMA 2016

### Anugerah Industri Muzik

### Anugerah Juara Lagu (AJL)

* Kumpulan Exist dan Bunkface merupakan kumpulan muzik yang paling kerap ke pusingan akhir Juara Lagu dengan 4 kali penyertaan.

:Penyertaan Bunkface di Anugerah Juara Lagu:
:# Anugerah Juara Lagu 2009 - "Situasi"
:# Anugerah Juara Lagu 2010 - "Ekstravaganza"
:# Anugerah Juara Lagu 2014 - "Rentak Laguku"
:# Anugerah Juara Lagu 2015 - "Malam Ini Kita Punya"
 Anugerah Juara Lagu 2016, Bunkface telah menarik diri daripada bertanding menerusi lagu Darah Muda.

### Anugerah Bintang Popular Berita Harian

### Anugerah SHOUT!

### MTV World Stage Live in Malaysia 2010
Bunkface sebagai satu-satunya wakil Malaysia yang membuat persembahan di **MTV World Stage Live in Malaysia 2010**. Acara ini berlangsung pada **31 Julai 2010** di Sunway Lagoon Surf Beach, Selangor. Bunkface berkongsi pentas dengan artis antarabangsa seperti Katy Perry, Wonder Girls , dan Tokio Hotels.

Persembahan mereka yang penuh bertenaga dengan lagu-lagu popular seperti *Situasi* dan *Through My Window* mendapat sambutan hangat daripada penonton, sekaligus menyerlahkan daya tarikan mereka di peringkat tempatan dan antarabangsa. Detik ini merupakan satu pencapaian besar dalam kerjaya Bunkface dan mengukuhkan kedudukan mereka dalam industri muzik Malaysia.

### Bunkface ke Festival Muzik Terbesar Di Jepun
Bunkface pernah mencipta sejarah sebagai wakil Malaysia yang tampil di festival muzik antarabangsa **Summer Sonic 2015** di Jepun. Penyertaan di Summer Sonic adalah salah satu pencapaian besar dalam karier Bunkface, menonjolkan bakat mereka di luar negara dan mengangkat nama Malaysia di arena muzik dunia. Edisi Summer Sonic sebelumnya Guns N' Roses, Taylor Swift, avenged sevenfold, Green Day, My chemical Romance,Paramore, John Legend dan Linkin Park juga pernah membuat penampilan di festival ini.

Selain Bunkface, terdapat banyak lagi artis dan band terkenal yang turut beraksi di *Summersonic Festival* 2015. Antara barisan artis utama yang turut memeriahkan festival tersebut adalah ariana grande, Pharrel williams, Imagine Dragon, the script,carly rae jepsen, clean bandit,All Time Low, Baby Metal dan ramai lagi.

### Siaran JOOX Malaysia 2017
"Dalam 12 tahun karier Bunkface, mereka telah merangkul 15 anugerah dan 30 pencalonan (tempatan dan antarabangsa), membuktikan bahawa Bunkface adalah salah satu band tempatan paling berjaya di era ini".

### Bunkface cipta lagu tema Hari Kebangsaan 2018
*Menteri Komunikasi dan Multimedia Gobind Singh Deo dilaporkan berkata Perdana Menteri [[Mahathir Mohamad]]* memilih lagu berentak pop itu daripada beberapa lagu yang dihantar untuk pemilihan.Kumpulan Bunkface yang terkenal dengan muzik pop punk mencipta lagu tema Hari Kebangsaan 2018 bertajuk ‘"Kita Punya Malaysia*’ ciptaan vokalisnya, Sam.*

## Rujukan

## Pautan luar
* Laman Myspace rasmi Bunkface
* Laman Amp rasmi Bunkface